google/wiki40b huggingface dataset:
मानविकी एवं सामाजिक विज्ञान विभाग, रुड़की

मानविकी एवं सामाजिक विज्ञान विभाग, मूल रूप से अभियांत्रिकी के स्नातक पाठ्यक्रम के छात्रों को अंग्रेजी एवं सामाजिक विज्ञान पढ़ाने हेतु स्थापित किया गया था। विगत वर्षों में यह अंग्रेजी, मनोविज्ञान, अर्थशास्त्र, हिन्दी तथा रूसी आदि विषयों में अध्यापन एवं अनुसंधान पाठ्यक्रमों के साथ एक संपूर्ण विभाग के रूप में विकसित हो चुका है। अब तक विभाग से 55 शोध छात्रों को विभिन्न विषयों में पी.एच.डी. की उपाधि प्रदान की जा चुकी है, तथा वर्तमान में 15 से अधिक छात्र पी.एच.डी. पाठ्यक्रमों हेतु पंजीकृत हैं। विभाग के संकाय सदस्य संपोषित शोध परियोजनाओं तथा परामर्श कार्यों में सक्रिय रूप से सन्नद्ध हैं। 150 शोध पत्रों के अतिरिक्त अब तक संकाय द्वारा 21 पुस्तकें भी प्रकाशित की गई हैं जिन्हें विभिन्न राष्ट्रीय तथा अंतर्राष्ट्रीय पुरस्कार प्राप्त हुये हैं।
विभाग में शीघ्र ही समाजशास्त्र एवं दर्शनशास्त्र के पाठ्यक्रम आरम्भ किये जाने की संभावना है। हाल ही में पुनः संरचित पाठ्यक्रम के एक भाग के रूप में अभियांत्रिकी, प्रौद्योगिकी एवं विज्ञान की विभिन्न शाखाओं में अध्यनरत सभी स्नातक व स्नातकोत्तर छात्रों को प्रौद्योगिकी संप्रेषण विषय पढ़ाया जा रहा है। मुख्य पाठ्यक्रमों के अतिरिक्त विभाग में सभी विषयों में पूल- इलैक्टिव भी पढ़ाये जा रहे हैं। विभाग में, औद्यौगिक प्रबंध में स्नातकोत्तर डिप्लोमा भी चलाया जा रहा था जिसको 1998 में विश्वविद्यालय में प्रबंध का अलग विभाग बन जाने के बाद से बंद कर दिया गया।
छात्रों एवं शोधकर्ताओं को बेहतर संप्रेषण कौशल उपलब्ध कराने के लिये विभाग में भाषा संप्रेषण अनुसंधान एवं प्रशिक्षण प्रयोगशाला भी स्थापित की गई है। एक मनोविज्ञान प्रयोगशाला तथा एक संगणक प्रयोगशाला पहले से ही कार्यरत है। विभाग का पुस्तकालय लगभग 5000 पुस्तकों से युक्त है।
दृश्यजीवी इओन

दृश्यजीवी या फ़ैनेरोज़ोइक (Phanerozoic Eon) पृथ्वी के भूवैज्ञानिक इतिहास में एक इओन है, जो आज से 54.1 करोड़ वर्ष पहले आरम्भ हुआ और आज तक चल रहा है। इस से पहले प्रोटेरोज़ोइक (Proterozoic) नामक इयोन था। दृश्यजीवी इयोन का आरम्भ केम्ब्रियाई कल्प से हुआ जिसमें कठोर शंखों वाले प्राणी सबसे पहले उत्पन्न हुए और विविध प्राणी व वनस्पति जीव विश्व में फैलने लगे।
तपेश्वरी

तपेश्वरी नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
प्राचीन आनातोली लोग

प्राचीन आनातोली या प्राचीन आनातोलियाई (Ancient Anatolians) सुदूर पश्चिमी एशिया के आनातोलिया क्षेत्र (आधुनिक तुर्की) में बसने वाले लोग थे जो हिन्द-यूरोपीय भाषा परिवार की आनातोली भाषाएँ बोलते थे। आनातोली भाषा-परिवार पूरे हिन्द-यूरोपीय परिवार की एक शाखा था जो समय के साथ विलुप्त हो गया, हालांकि सम्भव है कि उसके कुछ चिह्न अर्मेनियाई भाषा जैसी स्थानीय भाषाओं में रह गए हों।

विलुप्ति

कांस्य युग के ख़ात्मे के बाद आनातोली लोगों के क्षेत्र पर मीदि, ईरानी, यूनानी, रोमन, गलाती, फ़्रिजी, बिथनी और ओग़ुज़​ तुर्कों के हमले होते रहे। इनमें से बहुत से हमलावर आनातोलिया में बस गए जिस से आनातोली भाषाएँ लुप्त हो गई। १३३ ईसापूर्व के बाद आनातोलिया को धीरे-धीरे रोमन साम्राज्य में सम्मिलित कर लिया गया। बहुत से भाषावैज्ञानिक और इतिहासकार आनातोलिया को ही हिन्द-यूरोपीय भाषा परिवार की जन्मभूमि मानते हैं (हालांकि कुछ के अनुसार यह युक्रेन या यूरेशिया के स्तेपी क्षेत्र में है)।
नर्टियांग विधानसभा निर्वाचन क्षेत्र

नर्टियांग विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक स्नियाभालांग धर हैं।
इथियोपियन एयरलाइंस उड़ान ३०२

इथियोपियन एयरलाइंस उड़ान ३०२ यह इथियोपिया में अदीस अबाबा बोले अंतर्राष्ट्रीय हवाई अड्डे से कीनिया के नैरोबी में जोमो केन्याटा अंतरराष्ट्रीय हवाई अड्डे के लिए एक निर्धारित अंतरराष्ट्रीय यात्री उड़ान थी। १० मार्च २०१९ को, बोइंग ७३७ मैक्स ८ विमान बिशोफ्टू शहर के पास टेकऑफ़ करने के छह मिनट बाद दुर्घटनाग्रस्त हो गया, जिससे सभी १५७ यात्रियों और चालक दल के लोग मारे गए।
भारतीय क्रिकेट टीम

इतिहास

यद्यपि भारत में क्रिकेट 18 वीं सदी में यूरोपीय व्यापारी नाविकों द्वारा लाया गया था, और भारत में पहला क्रिकेट क्लब 1792 में कलकत्ता में स्थापित किया गया था परन्तु राष्ट्रीय क्रिकेट टीम ने अपना पहला मैच लॉर्ड्स में 25 जून 1932 को खेला। अपने पहले टेस्ट मैच खेलने के साथ ही विश्व में टेस्ट टीम की हैसियत पाने वाली छठवी टीम बन गयी। अपने पहले ५० वर्षों में टीम ने बहुत ही कमजोर प्रदर्शन किया, 196 टेस्ट मैचों में से केवल 35 मैच में ही जीत दर्ज करा पाई। 1970 के दशक से भारतीय क्रिकेट टीम एक शक्तिशाली टीम बनकर उभरी। 1983 में कपिल देव के नेतृत्व में वेस्टइंडीज को हराकर विश्वकप अपने नाम किया। सौरव गांगुली की कप्तानी में 2003 में उपविजेता रही एवं 2011 में महेंद्र सिंह धोनी की कप्तानी में भारत ने दूसरी बार विश्वकप जीता।

टेस्ट

भारत के लिए सबसे ज्यादा रन बनाने वाले
सबसे अधिक टेस्ट विकेट लेने वाले भारतीय

एक दिवसीय अंतरराष्ट्रीय

सबसे ज्यादा रन बनाने वाले
वनडे में सबसे ज्यादा विकेट लेने वाले

ट्वेन्टी २०

टी२० में सबसे ज्यादा रन बनाने वाले
टी२० में सबसे ज्यादा विकेट लेने वाले
जिन खिलाड़ियों के नाम गहरे रंग के दिखाए गए है वे वर्तमान में खेलते है।

अंतरराष्ट्रीय स्टेडियम

भारत में टेस्ट तथा अंतरराष्ट्रीय के लिए लगभग २१ स्टेडियम है। भारत के महानगरों में निम्न स्टेडियम मौजूद है ,दिल्ली का फिरोज़ शाह कोटला ,मुंबई का वानखेड़े स्टेडियम ,चेन्नई का एम ए चिदम्बरम तथा भारत का सबसे प्रसिद्ध स्टेडियम कोलकाता का ईडन गार्डन्स है।

कप्तान

भारतीय क्रिकेट टीम में लगभग अठाईस कप्तान हो चुके है जिन्होंने कम से कम एक टेस्ट क्रिकेट में कप्तानी की हो। जिनमें से सिर्फ छः ऐसे खिलाड़ी है जिन्होंने कम से कम २५ या इनसे अधिक मैचों में कप्तानी की हो , इनके अलावा पांच ऐसे भी है जिन्होंने केवल वनडे क्रिकेट में कप्तानी की है। भारत का सबसे पहला कप्तान सीके नायडू थे जिन्होंने पहला मैच इंग्लैंड क्रिकेट टीम के खिलाफ खेला था। इनके अलावा १९३३-३४ में ३ टेस्ट मैचों की श्रृंखला हुई थी। लाला अमरनाथ भारत के चौथे कप्तान थे इन्होंने पहला मैच भारतीय स्वतंत्रता के पश्चात खेला था। लाला अमरनाथ की कप्तानी में ही भारत ने पहला टेस्ट मैच और पहली टेस्ट श्रृंखला जीती थी जो १९५२-५३ में पाकिस्तान के खिलाफ खेले गए थे। 
भारतीय क्रिकेट टीम के नवाब मंसूर अली ख़ान पटौदी जिन्होंने १९६१ से १९६२ तथा १९३९ से १९७० तक ३६ टेस्ट मैचों में कप्तानी की थी , इनके बाद इन्हें ४ मैचों के लिए १९७९ में वापस कप्तान बनाया था। अजित वाडेकर की कप्तानी में भारत ने पहला एक दिवसीय अंतर्राष्ट्रीय मैच १९८४ में जीता था।

प्रायोजक

भारतीय टीम के लिए वर्तमान किट प्रायोजक नाइकी और मौजूदा टीम प्रायोजक स्टार इंडिया है। स्टार इंडिया प्राइवेट लिमिटेड को एक जनवरी 2014 से 31 मार्च 2017 तक के लिए मुख्य प्रायोजन अधिकार दिये गये है। स्टार इंडिया ने पूर्व प्रायोजक सहारा इंडिया परिवार की जगह ली। टीम के कपड़ों पर प्रयोजक का कारोबारी प्रतीक चिह्न (लोगो) प्रदर्शित किया जाता है।
जग्गा जट्ट

जगत सिंह या जग्गा जट्ट या जग्गा डाकू २०वीं शताब्दी में पंजाब के विद्रोही-नायक थे। वे धनी लोगों को लूटकर गरीबों को दे देते थे।
चोर-तंत्र

चोर-तंत्र या क्लेप्टोक्रेसी (Kleptocracy या cleptocracy या kleptarchy) (यूनानी : κλέπτης - क्लेप्टस से, "चोर" और κράτος - क्रेटॉस, "शक्ति, नियम", अर्थात "चोरों का शासन") भ्रष्ट-सरकार के लिए प्रयुक्त किया जाने वाला एक राजनीतिक शब्द है। इस अवस्था में पूर्ण सरकार अथवा उसका एक बहुत बड़ा हिस्सा भ्रष्ट होता है जिसे सामान्यतः लुटेरों अथवा चोरों का शासन भी कहा जाता है।
त्रिक गुणनफल

सदिश बीजगणित में तीन ३-विमीय सदिशों का गुननफल त्रिक गुणनफल (triple product) कहलाता है। दो तरह के त्रिक गुणनफल होते हैं- अदिश मान वाला त्रिक गुणनफल तथा सदिश त्रिक गुणनफल।
राजेन्द्र जोशी

राजेन्द्र जोशी गुजराती के सुप्रसिद्ध कवि और अनुवादक हैं।
मनोरंजन

मनोरंजन एक ऐसी क्रिया है जिसमें सम्मिलित होने वाले को आनन्द आता है एवं मन श्रान्त होता हैं। मनोरंजन सीधे भाग लेकर हो सकता है या कुछ लोगों को कुछ करते हुए देखने से हो सकता है।
सौ विचारधाराएँ

सौ विचारधाराएँ (सरल चीनी: 诸子百家, पारम्परिक चीनी: 諸子百家, झूज़ी बाईजिआ; अंग्रेज़ी: Hundred Schools of Thought) प्राचीन चीन में ७७० ईसापूर्व से २२१ ईसापूर्व के बसंत और शरद काल और झगड़ते राज्यों के काल में पनपने वाले दार्शनिकों और नई विचारधाराओं को कहते हैं। इसे युग को चीनी दर्शनशास्त्र का सुनहरा काल समझा जाता है। हालांकि इस समय में चीन में बहुत राजनैतिक अस्थिरता थी और बहुत से राज्य आपस में ख़ून-ख़राबे वाले युद्ध लड़ते रहते थे, फिर भी चीन का बुद्धिजीवी वातावरण बहुत आज़ाद था और चिंतन करने वालों को अपने विचार खुलकर प्रकट करने का बहुत अवसर मिलता था। इस काल के बारे में महान इतिहासकार के अभिलेख नामक प्रसिद्ध चीनी इतिहास-ग्रन्थ से पता चलता है।

मुख्य विचारधाराएँ

यह इस समय में उभरी कुछ मुख्य विचारधाराएँ हैं जिनका ज़िक्र शीजी ग्रन्थ (जो 'महान इतिहासकार के अभिलेख' के लिए एक अन्य नाम है) में किया गया है।

कन्फ़्यूशियस-वाद

कन्फ़्यूशियसाई विचारधारा (Confucianism), जिसे चीनी में रुजिया (儒家, यानि 'विद्वानों की विचारधारा') कहते हैं, इस युग की सब से प्रभावशाली सोच-पद्दति रही है। इस विचारधारा का विकास कन्फ़्यूशियस (५५१-४७९ ईसापूर्व) ने झोऊ राजवंश के शुरू के काल को देखकर एक आदर्श सामाजिक और राजनैतिक व्यवस्था के सिद्धांतों को ढूँढने के प्रयास के बाद किया था। इसके अनुसार समाज में हर व्यक्ति का एक किरदार है जो उसे निभाना चाहिए। प्रजा के एक व्यक्ति को राजा के आदेशों का पालन करना चाहिए और अपने परिवार, समाज और देश के प्रति अपना दायित्व निभाना चाहिए। राजा को समझदार और गुणवान होना चाहिए और सुव्यवस्थित रूप से अपना शासन चलाना चाहिए। समाज में कोई ऊँचा और कोई नीचा तो होता ही है, इसलिए इस सच्चाई से लड़ने का कोई फ़ायदा नहीं, लेकिन यह ज़रूरी है कि सभी अपने धर्म का पालन ठीक से करें। किसी के लिए भी मनमानी करना ठीक नहीं है और मनुष्य को एक सज्जन व्यक्ति (चीनी भाषा में जुनज़ी / 君子) बनाने की कोशिश करनी चाहिए।

मोही-वाद

मोहीवाद (墨家, मो चिया, अर्थ: मो की विचारधारा, Mohism) एक मोज़ी (४७०-३९१ ईपू अनुमानित) नामक गुरु के भक्तों की विचारधारा थी। चिन राजवंश में इस विचारधारा को पूरी तरह कुचल दिया गया और चीन में इसका प्रभाव ख़त्म हो गया लेकिन उस से पहले इसे कन्फ़्यूशियस-वाद की टक्कर की विचारधारा माना जाता था। इसके अनुसार व्यक्ति को सबसे प्रेम करना चाहिए और ईश्वर की नज़र में सभी बराबार हैं। इंसान को सादा जीवन जीना चाहिए और, मोहीवाद के अनुसार, कन्फ़्यूशियस-वाद में जो रीति-रिवाज और गाने-बजाने को महत्व दिया जाता है वह बेकार है। जनता को सम्राट की आज्ञा का पालन करना चाहिए और सम्राटों को दिव्य सिद्धांतों का। सरकारी सेवकों को उनकी क्षमता के अनुसार नियुक्त किया जाना चाहिए, न की उनके पारिवारिक संबंधों के बूते पर। युद्ध बहुत बुरी चीज़ है और कभी नहीं करना चाहिए। अधिक-से-अधिक अपने बचाव के लिए सेनाबल रखना बहुत है।
नन्दनी सुरंगें

नंदनी सुरंगें भारतीय राज्य जम्मू और कश्मीर में उधमपुर जिले में चार सुरंगों की श्रृंखला है। इसका कार्य 2015 में पूरा हुआ। ये 1.4 किमी की संयुक्त लंबाई में नंदनी वन्यजीव अभ्यारण्य (सेंचुरी) के नीचे स्थित हैं।
सुरंगों ने जम्मू और उधमपुर के बीच यात्रा के समय को काम किया है तथा दूरी को कम कर 6.8 किमी से 3.6 किलोमीटर कर दिया है।
तादयुस्ज रोज़विच

तादयुस्ज रोज़विच (पोलिश Tadeusz Różewicz - जन्म 9 अक्टूबर 1921) यूरोप के महान कवियों मे से हैं। उनकी गिनती शिम्बोर्स्का, चेस्लाव मिलोस्ज़ और जिबिग्न्यु हर्बर्ट के साथ की जाती है। कविता और नाटक दोनो विधाओं मे उन्होने पोलिश साहित्य मे ऐतिहासिक फेरबदल किया है। लोकप्रियतावाद और सत्ताकेंद्रित राजनीति, दोनो के दबावों से अछूते रोज़विच ने रचनाकार की आतंरिक लोकतांत्रिक स्वतन्त्रता और उसकी नैतिक-मानवीय चेतना को सर्वोच्च प्राथमिकता दी है। सत्ताकेंद्रित राजनीति मे मौजूद किसी भी तरह की हिंसा को उन्होने कभी भी स्वीकृति नहीं दी। दूसरे विश्वयुद्ध के परिणामों को वे कभी सह नहीं पाए। नाज़ीवाद ने जब आश्वित्ज़ मे बर्बर जन-संहार किया तब सारी दुनिया मे यह प्रश्न पूछा जाने लगा था कि क्या अब भी कविता लिखी जा सकती हैं? पोलिश कविता के नए रूप के आविष्कार के साथ रोज़विच ने कविता को संभव बनाया। उनके भाई की हत्या भी गेस्टापो ने कर दी थी। उनके पास अद्भुत काव्यात्मक ईमानदारी है। रोज़विच की कविताओं की साधारणता और विलक्षण सरलता देखने लायक है।
एजेंट कार्टर (फ़िल्म)

कथानक

कैप्टन अमेरिका: द फर्स्ट अवेंजर की घटनाओं के एक साल बाद, एजेंट पैगी कार्टर अब रणनीतिक वैज्ञानिक रिजर्व (एसएसआर) की सदस्य है। वह अपने बॉस, एजेंट जॉन फ्लाइन से यौनवाद का सामना करती है, जो उसे कमज़ोर समझता है, और सारे फील्ड मामले पुरुष एजेंटों को निर्दिष्ट कर उसे केवल डेटा संकलन और कोडिंग के काम सौंपता है। एसएसआर की मुख्य चिंता रहस्यमय ज़ोडिएक है, जिसे वे काफी समय से प्राप्त करने में असमर्थ रहे हैं।
कार्यालय में एक रात अकेले, जब सभी पुरुष किसी मिशन पर एक साथ बाहर गए होते हैं, कार्टर को फ़ोन पर जोडिएक की स्थिति का पता चलता है। हालांकि नियमानुसार ऐसे केस में तीन से पांच एजेंटों की टीम पूछताछ करने जाती है, लेकिन कार्टर अकेले ही उस स्थान पर जाने का फैसला करती है। कई लोगों से लड़कर वह ज़ोडिएक (एक रहस्यमय सीरम) को पुनः प्राप्त कर लेती है। अगले दिन, फ्लाइन मिशन की उचित प्रक्रियाओं को दरकिनार कर अकेले जाने के लिए कार्टर को डांटता है, और उसे कैप्टन अमेरिका की सिर्फ "पुरानी लौ" के रूप में वर्णित करता है, जिसे केवल कैप्टन की वजह से यह नौकरी मिली है। हालांकि, इससे पहले कि वह आधिकारिक तौर पर उसे दंडित कर सके, फ़ोन की घंटी एक बार फिर बजती है, और फोन के दूसरी तरफ से हॉवर्ड स्टार्क फ्लाइन को सूचित करता है कि कार्टर को नव निर्मित संगठन शील्ड की सह-अध्यक्ष के रूप में चुना गया है।
मध्य-क्रेडिट दृश्य में, डम डम डुगन को स्टार्क के साथ एक तालाब के किनारे देखा जाता है, जो नव निर्मित बिकिनी पहनी दो महिलाओं को आश्चर्य से निहार रहा होता है।
छाया मंत्रिमंडल

सांस्कृतिक उपयोग

यूके, कनाडा और न्यूज़ीलैंड की संसदों में छाया मंत्री को हिज़ या हर मैजेस्टीज़ लोयल अपोज़िशन कहा जाता है। विशेषण लोयल यानि भरोसेमंद का इस्तेमाल इसलिये किया जाता है क्यूंकि वैसे तो विपक्षी का काम सरकार के काम की आलोचना करना होता है लेकिन यह संविधान के अनुसार मंत्री को मिले अधिकारों के अनुसार उसे काम भी करने देता है और उसकी गरिमा को बनाए रखता है। हालांकि न्यूज़ीलैंड में पूरे विपक्ष को संसदीय विपक्ष ही कहा जाता है।
रुफिजी नदी

रुफिजी नदी अफ्रीका महाद्वीप की तंज़ानिया की एक प्रमुख नदी हैं। यह नदी दारे-सलाम से 200 किमी दक्षिण की ओर बहती है।

उदगम

यह नदी किलोमबोरो और लुवेगो नदियों के संगम से बनती है।

नदी की लम्बाई (किलोमीटर मे)

लगभग 600 किमी

सहायक नदियां

इसकी प्रमुख सहायक नदी ग्रेट रुआहा नदी है।
एलेक पद्मसी

प्रारंभिक जीवन और शिक्षा

पद्मसी का जन्म १९२८ में गुजरात के कच्छ में पारम्परिक ख़ोजा मुस्लिम इस्माइली परिवार में हुआ। उनके पूर्वज चारण जाति कवि और अदालत संगीतकार थे। कुछ पीढियों बाद उनके वंशज पास के काठियावाड़ क्षेत्र में रहने लग गये और पद्मसी के दादा भावनगर जिले के वाघनगर के सरपंच (मुखिया) बने और उससे उन्हें सम्मान के रूप में "पद्मसी" (पद्मश्री का अपभ्रंश) उपनाम मिला। उन्हें यह सम्मान तब मिला जब उन्होंने अकाल पड़ने पर अपनी सारी सम्पति गाँव में बाँट दी। उनका वास्तविक उपनाम, उनके अदालती कवि होने के कारण चारणस था।
पद्मसी के पिता, जफ्फेरसेठ पद्मसी धनी व्यवसायी थे जो १० भवनों और एक काँच बनाने वाली कंपनी के मालिक थे। इसके अतिरिक्त वो लकड़ी के बने सामान का व्यवसाय भी करते थे। उनकी माँ कुलसुमबाई पद्मसी एक गृहणी थीं। एलेक आठ भाई बहनों में से एक थे। उनके एक बड़े भाई अकबर पद्मसी चित्रकार थे। हालांकि धनवान होते हुये भी परिवार अच्छे से शिक्षित नहीं था और ना ही उनके माता-पिता शिक्षित थे। एलेक और उनके भाई (बहनें नहीं) अपने घर की प्रथम पीढी के लोग थे जो विद्यालय गये और अंग्रेज़ी भाषा सीखी। उनके माता पिता ने उनसे ही अल्प मात्रा में अंग्रेज़ी सीखी।  पूर्णतः पारम्परिक वातावरण और पूर्णतः धार्मिक परिवार  में पले बढ़े पद्मसी अपने आप को अज्ञेयवाद के रूप में उल्लिखित करते थे और उन्होंने १८ वर्ष की आयु में अपने धर्म का त्याग कर दिया। उन्होंने अपनी शिक्षा सेंट जेवियर्स कॉलेज, मुंबई  से पूर्ण की।

ग्रंथ सूची

एक डबल जीवन (आत्मकथा)
गैमबेग्रे विधानसभा निर्वाचन क्षेत्र

गैमबेग्रे विधानसभा निर्वाचन क्षेत्र (अंग्रेज़ी: Gambegre Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक सलंग ए॰ संगमा हैं।
हरमन बावेजा

पूर्व जीवन

हरमन बावेजा का जन्म निर्देशक कला निर्देशक हैरी बावेजा और निर्माता पम्मी बावेजा के घर हुआ। वो एक सिख पंजाबी परिवार से हैं।

वृत्ति

उन्होंने बॉलीवुड फ़िल्म लव स्टोरी २०५० से अभिनय आरम्भ किया। २००९ में उन्होंने विक्ट्री और वॉट्स यॉर राशी? फ़िल्मों में कार्य किया।

पुरस्कार

नामित कल के सुपर स्टार के लिए स्टारडस्ट अवार्ड - पुरुष (2010) वॉट्स यॉर राशी?
नामित होनहार नवोदित कलाकार के लिए स्क्रीन अवार्ड - पुरुष (2009) लव स्टोरी २०५०
नामित कल के सुपर स्टार के लिए स्टारडस्ट अवार्ड - पुरुष (2009) लव स्टोरी २०५०
ज्ञानचन्द्र घोष

ज्ञानचंद्र घोष (1894 - 1959 ई) भारत के एक अग्रगण्य वैज्ञानिक थे।

परिचय

इनका जन्म 14 सितंबर 1894 ई को पुरुलिया में हुआ था। गिरिडीह से प्रवेशिका परीक्षा में उत्तीर्ण हो, कलकत्ते के प्रेसिडेंसी कालेज से 1915 ई एम एस-सी परीक्षा में इन्होंने प्रथम श्रेणी में प्रथम स्थान प्राप्त किया। तत्काल कलकत्ता विश्वविद्यालय के सायंस कोलज में प्राध्यापक नियुक्त हुए। 1918 ई में डी एस-सी की उपाधि प्राप्त की। 1919 ई में यूरोप गए, जहाँ इंग्लैंड के प्रोफेसर डोनान और जर्मनी के डा नर्स्ट और हेवर के अधीन कार्य किया। 1921 ई में यूरोप से लौटने पर ढाका विश्वविद्यालय में प्रोफेसर नियुक्त हुए। 1939 ई में ढाका से भारतीय विज्ञान संस्थान (इंडियन इंस्टिट्यूट ऑव सायंस) के डाइरेक्टर होकर बँगलौर गए। बंगलुरू में भारत सरकार के इंडस्ट्रीज और सप्लाइज़ के डाइरेक्टर जनरल के पद पर 1947-1950 ई तक रहे। फिर खड़गपुर के तकनीकी संस्थान को स्थापित कर एवं प्राय: चार वर्ष तक उसके डाइरेक्टर रहकर, कलकत्ता विश्वविद्यालय के उपकुलपति नियुक्त हुए। वहाँ से योजना आयोग के सदस्य होकर भारत सरकार में गए। उसी पद पर रहते हुए 21 जनवरी 1959 को आपका देहावसान हुआ।
घोष अनेक वैज्ञानिक संस्थाओं के संस्थापक और सदस्य रहे। भारतीय विज्ञान कांग्रेस और भारतीय केमिकल सोसायटी के अध्यक्ष भी रहे थे। आप रसायन के उत्कृष्ट अध्यापक और मंजे हुए वक्ता ही नहीं वरन् प्रथम कोटि के अनुसंधानकर्ता भी थे। आपके अनुसंधान से ही आपका यश विज्ञानजगत् में फैला था। आप द्वारा स्थापित तनुता का सिद्धान्त "घोष का तनुता सिद्धान्त" के नाम से सुप्रसिद्ध है, यद्यपि इसमें पीछे बहुत कुछ परिवर्तन करना पड़ा। आपके अनुसंधान विविध विषयों, विशेषत: वैद्युतरसायन, गतिविज्ञान, उच्चताप गैस अभिक्रिया, उत्प्रेरण, आत्म-आक्सीकरण, प्रतिदीप्ति इत्यादि, पर हुए हैं, जिनसे न केवल इन विषयों के ज्ञान की वृद्धि हुई है, वरन् देश के औद्योगिक विकास में बड़ी सहायता मिली है। योजना आयोग के सदस्य के रूप में देश के उद्योगधंधों के विकास में आपका कार्य बड़ा प्रशंसनीय रहा है।
बिल्होजी नगर

बिल्होजी नगर एक गांव छोटा सा है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बिल्होजी नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या २३४  है।
अन्तरपणन

परिचय

सोने का अंतरपणन करने के लिए यह आवश्यक होता है कि विभिन्न देशों के बाजारों में सोने के मूल्य की बराबर जानकारी रखी जाए जिससे वह जहाँ भी सस्ता मिले वहाँ से खरीदकर अधिक मूल्य वाले बाजार में बेच दिया जाए। सोना खरीदते समय क्रय मूल्य में निम्नलिखित व्यय जोड़े जाते हैं:
(1) क्रय का कमीशन,
(2) सोना विदेश भेजने का किराया,
(3) बीमे की किस्त,
(4) पैकिंग व्यय,
(5) कांसुली बीजक (कांसुलर इनवायस) लेने का व्यय, तथा
(6) भुगतान पाने तक का ब्याज।
साथ में, सोना बेचकर जो मूल्य मिले उसमें से निम्नलिखित मद घटाए जाते हैं:
(1) सोना गलाने का व्यय (यदि आवश्यक हो),
(2) आयात कर और आयात संबंधी अन्य व्यय तथा
(3) बैंक कमीशन।
इन समायोजनाओं के पश्चात् यदि विक्रय राशि क्रय राशि से अधिक हुई, तभी लाभ होगा। सामान्यतः लाभ की दर बहुत कम होती है और उपर्युक्त अनुमानों तथा गणनाओं में तनिक भी त्रुटि होने से लाभ हानि में परिवर्तित हो सकता है। इसके अतिरिक्त दो देशों के चलन परिवर्तन की दर में, जिसे विनिमय दर कहते हैं, घट-बढ़ होती रहती है और उसमें तनिक भी प्रतिकूल घटबढ़ हानि का कारण बन सकती है। अतः अंतरपणकर्ता को उपर्युक्त समस्त बातों का ज्ञान होना चाहिए; उसमें तुरंत निर्णय करने की योग्यता और भविष्य का यथार्थ अनुमान लगाने की सामर्थ्य भी होनी चाहिए। इतना होने पर भी कभी-कभी जोखिम का सामना करना पड़ता है।
विदेशी चलन तथा प्रतिभूतियों में भी अंतरपणन इसी प्रकार किया जाता है। विदेशी चलन में अंतरपणन बहुधा दो से अधिक बाजारों को सम्मिलत करके होता है जिसमें मूल्यों के अंतर से पर्याप्त लाभ उठाया जा सके। हाल ही में विभिन्न देशों में विनिमय-समकरण-कोश स्थापित कर दिए गए हैं और उनके अधिकारी विनिमय दरों को स्थिर कर देते हैं। फलस्वरूप अंतरपणन से लाभ उपार्जित करने के अवसर प्रायः समाप्त हो जाते हैं। प्रतिभूतियों में अंतरपणन बहुधा विषम होता है और उसमें जोखिम भी अधिक होती है।
अंतरपणन के द्वारा प्रतिभूतियों, वस्तुओं या विदेशी विनिमय के मूल्य संसार भर में लगभग समान हो जाते हैं। अनेक अंतरपणनकर्ताओं की क्रियाओं के फलस्वरूप अंतरराष्ट्रीय बाजार स्थापित हो जाते हैं और बने रहते हैं जिससे क्रेताओं तथा विक्रेताओं को बहुत सुविधा होती है। जहाँ तक वस्तुओं का संबंध है, अंतरपणन के द्वारा वस्तुओं का निर्यात अधिपूर्ति के देश से अभाव के देशों में होता रहता है जिससे आवश्यक वस्तुओं का यथोचित वितरण संसारव्यापी आधार पर हो जाता है।
संयुक्त राष्ट्र शरणार्थी उच्चायोग

शरणार्थियों के लिये संयुक्त राष्ट्र उच्चायुक्त कार्यालय (यूएनएचसीआर) जो कि संयुक्त राष्ट्र शरणार्थी एजेंसी के नाम से भी जाना जाता है, संयुक्त राष्ट्र संघ की एक एजेंसी है जिसका कार्य सरकार या संयुक्त राष्ट्र के निवेदन पर शरणार्थियों की रक्षा और उनके स्वैच्छिक प्रत्यावर्तन, स्थानीयएकीकरण या किसी तीसरे देश में पुनर्वास में उनकी सहायता करना है इसका मुख्यालय जेनेवा, स्विट्जरलैंड में हैं और यह संयुक्त राष्ट्र विकास समूह का एक सदस्य है। यूएनएचसीआर एक बार 1954 में और दुबारा 1981 में नोबेल शांति पुरस्कार जीत चुका है।

भूमध्यसागर शरणार्थी संकट

संयुक्त राष्ट्र रिफ्यूजी एजेंसी ने अपनी रिपोर्ट जारि करते हुए वर्ष 2015 के मुकाबले वर्ष 2016 में यात्रा करने बाले शरणार्थी अधिँकश मौत का शिकार हुए है लेकिन अक्टूबर 2016 को 3,740 लोग मौत का शिकार हुए है। डब्लएचओ के मुताबिक बर्ष 2016 में 3 लाख 27 हजार 800 लोगो ने भूमध्यसगार को पार किया है। लेकीन एक सबसे बड़ा कारण शरणार्थियो को भेड़ बकरियोँ से भी बुरे हालात में नाब पर लादकर छोटी नावोँ पर ढोते है

नाव समस्या

शरणार्थियोँ की स्मगलिंग करने वाले छोटी सी रबर और लकड़ी की नावो पर 150 से अधिक लोगोँ को वैठाकर भूमध्यसागर पार कराने का काम करते हैं। इनमें से एक नाव अक्टूबर 2016 में पलट जाने के कारण 120 सबार समुद्र में डूब गये थे
महाव्युत्पत्ति

महाव्युत्पति (तिब्बती भाषा में : བྱེ་བྲག་ཏུ་རྟོགས་པར་བྱེད་པ།, bye brag tu rtogs par byed pa) संस्कृत-तिब्बती द्विभाषिक पारिभाषिक कोश (Glossary) है। इसमें २८५ अध्यायों में लगभग नौ हजार संस्कृत शब्दों का तुल्य तिब्बती शब्द दिये गये हैं। बौद्ध संप्रदाय के पारिभाषिक शब्दों का अर्थ देने के साथ-साथ पशु-पक्षियों, वनस्पतियों और रोगों आदि के पर्यायों का इसमें संग्रह है। इसमें लगभग ९००० शब्द संकलित है। दूसरी ओर, मुहावरों, नामधातु के रूपों और वाक्यों के भी संकलन है। यह विश्व का सबसे पहला द्विभाषी शब्दकोश है। इसकी रचना तिब्बत में आठवीं शताब्दी के अन्तिम भाग एवं नौवीं शताब्दी के आरम्भिक भाग में हुई थी। 
महाव्युत्पत्ति का निर्माण संस्कृत के बौद्ध धर्मग्रन्थों का तिब्बती भाषा में अनुवाद करने में सुविधा प्रदान करने के उद्देश्य से किया गया था। बाद में इसी तरह के पारिभाषिक कोश चीनी भाषा, मंगोली भाषा और मंचू भाषा के लिये भी बने।
केम्प तट

केम्प तट (Kemp Coast) पूर्वी अंटार्कटिका में एडवर्ड ८ खाड़ी और विलियम स्कोर्ज़बी खाड़ी के बीच स्थित सागर तट है।
भानू जी

भानू जी नृत्य में जयपुर घराने के खोजकर्ता और विख्यात कलाकार रहे हैं।
सहचरभिन्न दोष

काव्य में एक प्रकार का अर्थ दोष
परिभाषा:-
आचार्य मम्मट के अनुसार
काव्य के मुख्य अर्थ ( रस) के विधात तत्व ही दोष है|
आचार्य विश्वनाथ प्रसाद ने साहित्यदर्पण में "रसापकर्षका दोष:" कहकर रस का अपर्कष करने वालो तत्वों को दोष बताया है|
दोषों का विभाजन:---
दोषों का विभाजन करना तर्कसंगत नही है काव्यप्रकाश में ७० दोष बताए गये है इन्हे प्रायः पांच दोषो में विभाजित किया गया है:--
१-पद दोष २- पदांश दोष ३- वाक्य दोष. ४- अर्थ दोष 
५- रस दोष
गामा ध्रुवमत्स्य तारा

गामा ध्रुवमत्स्य, जिसका बायर नाम "गामा उर्साए माइनोरिस" (γ Ursae Minoris या γ UMi) है, ध्रुवमत्स्य तारामंडल में स्थित एक तारा है। यह पृथ्वी से लगभग ४८० प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) लगभग +३.०३ मैग्नीट्यूड पर मापी गई है।

अन्य भाषाओँ में

गामा ध्रुवमत्स्य तारे को अंग्रेज़ी में कभी-कभी "फ़रकाड" (Pherkad) भी कहते हैं। यह नाम अरबी के "फ़रक़द" (فرقد) शब्द से लिया गया है, जिसका अर्थ "(गाय का) बछड़ा" है। इस नाम में 'क़' के उच्चारण पर ध्यान दें क्योंकि यह 'क' से ज़रा भिन्न है।

विवरण

गामा ध्रुवमत्स्य एक A3 Ib श्रेणी का दानव तारा है। इसकी निहित चमक (निरपेक्ष कान्तिमान) सूरज की १,१०० गुना है। इसका द्रव्यमान हमारे सूरज के द्रव्यमान का लगभग ४ गुना और व्यास हमारे सूरज के व्यास का १५ गुना है। इसकी सतह का अनुमानित तापमान लगभग ८,६०० कैल्विन है। यह एक परिवर्ती तारा है जिसकी चमक समय के साथ ज़रा-बहुत ऊपर-नीचे होती रहती है।
कार्तिक शुक्ल नवमी

कार्तिक शुक्ल नवमी भारतीय पंचांग  के अनुसार आठवें माह की नौवी तिथि है, वर्षान्त में अभी १४१ तिथियाँ अवशिष्ट हैं।
चौसठ योगिनी मंदिर, जबलपुर

चौसठ योगिनी मंदिर मध्य प्रदेश के जबलपुर में स्थित देवी का एक मंदिर है। इस मंदिर को त्रिपुरी राज घराने के महाराज कर्णदेव की महारानी अरुणा देवी ने बनबाया था।
कोरिया जलसन्धि

यह विश्व की एक प्रमुख जलसन्धि हैं |
पउमचरिउ

[[
File:Paumchariu.jpg|thumb|पउमचरिउ (प्रकाशित संस्करण की झलक]]
 पउमचरिउ  रामकथा पर आधारित अपभ्रंश का एक महाकाव्य है। इसके रचयिता जैन कवि स्वयंभू (सत्यभूदेव) हैं।इसमें बारह हजार पद हैं। 
जैन धर्म में राजा राम के लिए 'पद्म' शब्द का प्रयोग होता है, इसलिए स्वयंभू की रामायण को 'पद्म चरित' (पउम चरिउ) कहा गया। इसकी रचना छह वर्ष तीन मास ग्यारह दिन में पूरी हुई। मूलरूप से इस रामायण में कुल 92 सर्ग थे, जिनमें स्वयंभू के पुत्र त्रिभुवन ने अपनी ओर से 16 सर्ग और जोड़े। गोस्वामी तुलसीदास के 'रामचरित मानस' पर महाकवि स्वयंभू रचित 'पउम चरिउ' का प्रभाव स्पष्ट दिखलाई पड़ता है।